b'\n_START_ARTICLE_\nRiitta S\xc3\xa4r\xc3\xb6salo\n_START_SECTION_\nKarriere\n_START_PARAGRAPH_\nS\xc3\xa4r\xc3\xb6salo var lead ved World Challenge Competition i november 2008 i Inverness (kvalifiseringsmesterskapet for VM i rullestolcurling 2008), men Finland kom p\xc3\xa5 8.-plass, og greide ikke \xc3\xa5 kvalifisere seg til VM. Tuomo Aarnikka var skip i dette kvalifiseringsmesterskapet. \xc3\x85ret etter deltok hun i kvalifiseringsmesterskapet for VM i rullestolcurling 2009, men Finland kom her p\xc3\xa5 7.-plass, og ble ikke kvalifisert til VM i 2009._NEWLINE_Ved det finske mesterskapet i rullestolcurling i 2008 spilte hun p\xc3\xa5 laget Team PT-keskus, som kom p\xc3\xa5 2.-plass. \xc3\x85ret etter spilte hun for Osattomat, som kom p\xc3\xa5 3.-plass i det finske mesterskapet i 2009._NEWLINE_Hun var ogs\xc3\xa5 lead ved World Challenge Competition i november 2010 i Lojo (kvalifiseringsmesterskapet for VM i rullestolcurling 2011), men igjen kom Finland p\xc3\xa5 8.-plass, og ble ikke kvalifisert til VM. Hun spite for OCT ved det finske mesterskapet i 2010, der de kom p\xc3\xa5 1.-plass. Ved Turku Open 2010 kom det sammensatte laget Hellman p\xc3\xa5 8.-plass, med S\xc3\xa4r\xc3\xb6salo p\xc3\xa5 laget._NEWLINE_Ved kvalifiseringsmesterskapet for VM i rullestolcurling 2012 kom Finland p\xc3\xa5 3.-plass, og greide ikke \xc3\xa5 kvalifisere seg til VM 2012. Hun ble finsk mester i b\xc3\xa5de 2011 og 2012.'